ข้อบัญญัติกรุงเทพมหานครข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนวงแหวนอุตสาหกรรมทั้งสองฟาก ในท้องที่แขวงช่องนนทรีแขวงบางโพงพางเขตยานนาวา และแขวงราษฎร์บูรณะ เขตราษฎร์บูรณะ กรุงเทพมหานครพ.ศ.๒๕๔๘ โดยที่เป็นการสมควรตราข้อบัญญัติกรุงเทพมหานครว่าด้วยกำหนดบริเวณห้ามก่อสร้างดัดแปลงใช้หรือเปลี่ยนการใช้อาคารบางชนิดหรือบางประเภท ริมถนนวงแหวนอุตสาหกรรมทั้งสองฟากในท้องที่แขวงช่องนนทรีแขวงบางโพงพาง เขตยานนาวา และแขวงราษฎร์บูรณะ เขตราษฎร์บูรณะ กรุงเทพมหานครอาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา๙๗ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ กรุงเทพมหานครโดยความเห็นชอบของสภากรุงเทพมหานครจึงตราข้อบัญญัติกรุงเทพมหานครขึ้นไว้ ดังต่อไปนี้ข้อ ๑ ข้อบัญญัติกรุงเทพมหานครนี้เรียกว่า ข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนวงแหวนอุตสาหกรรมทั้งสองฟาก ในท้องที่แขวงช่องนนทรี แขวงบางโพงพาง เขตยานนาวาและแขวงราษฎร์บูรณะเขตราษฎร์บูรณะ กรุงเทพมหานคร พ.ศ. ๒๕๔๘ข้อ ๒[๑]ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ข้อบัญญัติกรุงเทพมหานครนี้มิให้ใช้บังคับแก่การก่อสร้างหรือดัดแปลงเขื่อน สะพานอุโมงค์ ทางหรือท่อระบายน้ำ กำแพง ประตูและรั้วข้อ ๔ ห้ามมิให้บุคคลใดก่อสร้างอาคาร ดังต่อไปนี้(๑) ห้องแถวตึกแถว(๒) อาคารพาณิชย์(๓) โรงมหรสพ(๔) โรงแรม(๕) ศูนย์การค้า(๖) คลังสินค้า(๗) โรงงานอุตสาหกรรม(๘) เต็นท์เพิง หรือแผงลอย(๙) อาคารที่มีระยะห่างจากอาคารอื่นน้อยกว่า๔ เมตร(๑๐) อาคารที่มีระยะห่างจากเขตที่ดินน้อยกว่า ๒ เมตร(๑๑) อาคารที่มีความสูงเกิน ๑๕ เมตร ยกเว้นอาคารเพื่อประโยชน์เกี่ยวกับกิจการสาธารณูปโภค(๑๒) อาคารที่มีพื้นที่รวมกันทุกชั้นในหลังเดียวกันเกินสองพันตารางเมตรยกเว้นอาคารเพื่อประโยชน์เกี่ยวกับกิจการสาธารณูปโภคทั้งนี้ ภายในระยะสิบห้าเมตรจากเขตทางของถนนวงแหวนอุตสาหกรรมทั้งสองฟากตั้งแต่ช่วงถนนพระรามที่ ๓ ลงมาทางทิศใต้จนจดแม่น้ำเจ้าพระยา และตั้งแต่จุดตัดของถนนวงแหวนอุตสาหกรรมกับเส้นแบ่งเขตกรุงเทพมหานครไปทางทิศตะวันตกเฉียงใต้ตามแนวถนนวงแหวนอุตสาหกรรมจนสุดเขตกรุงเทพมหานครตามแผนที่ท้ายข้อบัญญัติกรุงเทพมหานครนี้ข้อ ๕ การวัดความสูงของอาคารให้วัดจากระดับทางเท้าของถนนถึงพื้นดาดฟ้าในกรณีอาคารทรงจั่วหรือปั้นหยา ให้วัดจากระดับทางเท้าของถนนถึงยอดผนังของชั้นสูงสุดข้อ ๖ ห้ามมิให้บุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่มีอยู่ก่อนหรือในวันที่ข้อบัญญัติกรุงเทพมหานครนี้ใช้บังคับให้ได้รับยกเว้นไม่ต้องปฏิบัติตามข้อบัญญัติกรุงเทพมหานครนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๔ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัติกรุงเทพมหานครนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัติกรุงเทพมหานครนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัติกรุงเทพมหานครนี้ไม่ได้ข้อ ๙ ให้ผู้ว่าราชการกรุงเทพมหานครรักษาการตามข้อบัญญัติกรุงเทพมหานครนี้ประกาศณ วันที่ ๒๘ ตุลาคม พ.ศ. ๒๕๔๘อภิรักษ์โกษะโยธินผู้ว่าราชการกรุงเทพมหานคร[เอกสารแนบท้าย]๑.แผนที่ท้ายข้อบัญญัติกรุงเทพมหานคร เรื่อง กำหนดบริเวณห้ามก่อสร้างดัดแปลงใช้หรือเปลี่ยนการใช้อาคารบางชนิดหรือบางประเภท ริมถนนวงแหวนอุตสาหกรรมทั้งสองฟากในท้องที่แขวงช่องนนทรี แขวงบางโพงพาง เขตยานนาวา และแขวงราษฎร์บูรณะเขตราษฎร์บูรณะ กรุงเทพมหานคร พ.ศ.๒๕๔๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้ข้อบัญญัติกรุงเทพมหานครฉบับนี้ คือ เนื่องจากถนนวงแหวนอุตสาหกรรมเป็นถนนที่ก่อสร้างเพื่อแก้ไขปัญหาการจราจรตามแนวทางอันเนื่องมาจากพระราชดำริเชื่อมต่อระบบการคมนาคมขนส่งของกรุงเทพมหานครและปริมณฑลเป็นถนนสายหลักสำคัญที่จะช่วยร่นระยะเวลาในการเดินทางโดยที่ไม่ต้องผ่านเข้ามาในพื้นที่ที่มีการจราจรแออัดและเป็นถนนที่จะรองรับการพัฒนาด้านอุตสาหกรรมในอนาคต ดังนั้น เพื่อประโยชน์ในด้านการผังเมืองการกำกับการใช้ประโยชน์ที่ดินให้มีความเป็นระเบียบเรียบร้อย การรักษาคุณภาพสิ่งแวดล้อมการอำนวยความสะดวกแก่การจราจร และการควบคุมความหนาแน่นของอาคาร สมควรห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ภายในระยะ ๑๕ เมตร ทั้งสองฟากถนนดังกล่าวจึงจำเป็นต้องตราข้อบัญญัติกรุงเทพมหานครนี้นันทนา/ผู้จัดทำ๒๖ มกราคม ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๑๑ ง/หน้า ๒๖/๒๕ มกราคม ๒๕๔๙